Երկարատև դատական գործընթացից հետո ցանկալի արդյունքի հասնելու դեպքում շատ կարևոր է այդ արդյունքի իրագործումը` դատական ակտի հարկադիր կատարումը: Հաճախ հօգուտ անձի դատական ակտի կայացումը դեռևս չի ապահովում անձի վերջնական նպատակի իրականացումը, քանի որ միշտ չէ, որ վեճի մյուս կողմը ժամանակին և պատշաճ կերպով է կատարում դատական ակտով իր վրա դրված պարտականությունները: Նման դեպքերում դատական ակտի կատարումը պետք է ապահովվի ՀՀ ԱՆ ԴԱՀԿ (Դատական ակտերի հարկադիր կատարման) ծառայության միջոցով: